Selve bygningen ble plassert på stolper, 1 – 1,5 meter over bakken. Dette hadde to hensikter: Å oppnå lufting under gulvet for å hindre fuktighet i å trenge opp fra bakken. Å hindre mus og rotter fra å komme inn i lageret. Stolpene var derfor spesielt utformet med en profil som hindret smådyr i å klatre opp. Av samme grunn var det også en åpning på ca. 30 cm. fra øverste trappetrinn og opp til inngangen.